# **PROJEKTI „100 SAMMU TULEVIKKU“ MENTEE MEELESPEA**

Projekti „100 sammu tulevikku“ raames toimub kuni kolm *ca* 1,5h mentorkohtumist, mille aja ja koha lepid Sa mentoriga omavahel kokku. Kohtumised toimuvad ajavahemikus november 2018 kuni veebruar 2019.

Pärast Sinupoolse avalduse laekumist Eesti Mentorite Kojale (EMK) võtab mentor Sinuga ühendust, et kokku leppida aeg esimeseks kohtumiseks. Mentor-mentee koostööpaarid sobitab kokku EMK.

Kõik kohtumistel räägitu jääb ainult Sinu ja mentori teada, mentor tutvustab Sulle konfidentsaalsuskokkuleppeid esimesel kohtumisel.

KUIDAS VALMISTUDA ESIMESEKS KOHTUMISEKS MENTORIGA

* Mõtle läbi, millisest juhtimisalasest väljakutsest/probleemist soovid mentoriga rääkida.
* Proovi aru saada, kui oluline see teema Sinu jaoks on (näiteks 1-10 skaalal).
* Mis oleks mõju Sinule, kui see olukord laheneks? Mis oleks siis teistmoodi?
* Mõtle, missugust abi Sa ootad oma mentorilt?

MENTORIGA KOHTUMISEL

* Tutvusta ennast ja oma juhtimisalasest väljakutsest/ probleemi.
* Pane lauale enda jaoks oluline teema, sest tegelemine ebaoluliste teemadega ei vii Sind tõhusalt edasi.
* Arvesta, et mentor ei tee Sinu eest midagi ära, vaid aitab Sul analüüsida enda olukorda ja leida lahendusi, milleks ta küsib Sinult erinevaid küsimusi.
* Mentor võib anda Sulle kodutöid (näiteks teemakohane lugemine, eneseanalüüs jms).
* Austa nii enda kui ka mentori aega, anna aegsasti teada, kui Sa ei saa mingil põhjusel kohtumisele tulla ja lepi kokku uus aeg.
* Mentor ootab Sinult tagasisidet. Anna talle märku, mis sulle sobib ja kas miski häirib.

VIIMANE KOHTUMINE MENTORIGA JA TAGASISIDE

* Viimane kohtumisel võetakse tehtud koostöö kokku, mille käigus anna palun oma mentorile tagasisidet kogu koostööprotsessi kohta. Misssugust kasu said, kuidas liigud edasi oma teemaga?
* Pärast viimast kohtumist saadab EMK Sulle tagasiside küsimustiku. Palun täida tagasisideleht kokkulepitud kuupäevaks. EMK ootab väga Sinu soovitusi ka tuleviku mentorprojektide tarbeks!

Eesti Mentorite Koja soovitused ja info Sulle:

* Kui koostöö Sulle pakutud mentoriga ei ole olulisel isiklikul või tööalasel (konkurents vms) põhjustel sobilik, siis palun anna sellest koheselt teada inof@mentoritekoda.ee ja Sulle leitakse uus mentor. Sama tingimus kehtib ka mentorile.
* Tegemist on vabatahtlikkuse alusel tehtava koostööga, kus ükski pool (EMK, mentor, mentee) ei saa materiaalset tasu. Kohtumistega seonduvad kulud on osalejate enda kanda.
* Kohtumise koht peaks olema privaatne ja väliste segajateta. Vajadusel võib üks kohtumistest toimuda Skype´teel.
* Ole aktiivne, julge ja naudi kogu protsessi! Kui ilmnevad mingid probleemid, palun anna neist koheselt mentorile või EMK-le aadressil info@mentoritekoda.ee teada.
* Usu mentorisse, tema usub Sinusse!